с четири цифри, месец с две цифри, ден с две цифри).
 3.7 F307: орган, при който се съхраняват придружаващите документи
 Само когато той е различен от органа, посочен в поле F304.
 4 ДАННИ ОТНОСНО ГАРАНЦИЯТА:
 4.1 F402: размер на гаранцията за обработка (различна от тръжни гаранции) в евро
 В случай на авансови плащания в лозаро-винарския сектор (бюджетна позиция 05020908) се посочва размерът на внесената гаранция.
 Изискван формат: +99...99.99 или –99...99.99, където 9 означава цифра от 0 до 9.
 5 ДАННИ ОТНОСНО ПРОДУКТИТЕ:
 Предварителна бележка относно количествата: като основно правило количествата, площите и броят на животните се посочват само веднъж. В случай на авансово плащане, последвано от плащане на остатъка, количеството се посочва в записа на авансовото плащане. Това се отнася и за случаи, когато авансовото плащане и плащането на остатъка са отнесени към различни бюджетни подпозиции (аванси и остатък). Корекциите на количествата, площите и броя на животните се посочват в записите на плащанията на остатъка или последващите плащания. В случай на събиране на суми, ако сумата, за която е подадено заявление, е намалена поради неправилно посочени количества, площи или брой животни, корекциите на количествата се указват със знак минус.
 5.1 F500: код на продукта/код на подмярката за развитие на селските райони
 Държавите членки съставят собствени списъци с кодове, които се описват подробно в обяснителната бележка към документа/документите за плащането.
 За мерките за обвързано с производството подпомагане и за специфични видове селскостопански практики или специфични селскостопански сектори по бюджетна позиция 05030260, при необходимост се посочва код за всяка мярка, всяка селскостопанска практика или всеки селскостопански сектор, за които Комисията е уведомена съгласно член 67 от Делегиран регламент (ЕС) No 639/2014 на Комисията (3).
 За мерки за развитие на селските райони в рамките на бюджетна позиция 05040501 по ЕЗФРСР, когато е приложимо, се посочва код за всяка прилагана подмярка (напр. вид на агроекологичната мярка).
 За мерки за развитие на селските райони в рамките на бюджетна позиция 05046001 по ЕЗФРСР, подмярката се посочва в съответствие с таблицата в част 5 от приложение I към Регламент за изпълнение (ЕС) No 808/2014 на Комисията (4).
 В случай на възстановявания при износ: поле F500 се попълва само ако поле F804 съдържа елементи, за които е определено възстановяване при износ. Тогава в поле F500 се посочва кодът на стоките (кодът по КН, който е деклариран в поле 33 от единния административен документ (ЕАД); 8 цифри), които не са включени в приложение I, или кодът на продукта за крайните преработени селскостопански продукти.
 В случай на специфично подпомагане, предвидено в член 68 от Регламент (ЕО) No 73/2009 на Съвета (5), се посочва мярката, за която е предоставено подпомагането.
 5.2 F502: количество, за което е извършено плащане (брой животни, хектари и пр.)
 Вж. предварителната бележка в глава 5 (данни относно продуктите).
 По отношение на лозаро-винарския сектор получените след дестилацията продукти се посочват като алкохолно съдържание.
 По отношение на всички други сектори количеството, за което е извършено плащане, се посочва в мерната единица, определена като основа за плащането на премията в регламентите, уреждащи съответния сектор.
 Изискван формат: +99...99.99 или –99...99.99, където